PMIndiaData/PMIndiaSum huggingface dataset:
ટેક્નોલોજી કાર્યક્ષમ વિકાસ વિષય પર કેન્દ્રીય બજેટ પછીના વેબિનારમાં પ્રધાનમંત્રીના સંબોધનનો મૂળપાઠ

નમસ્તે! તમે બધા જાણો છો કે છેલ્લા બે વર્ષથી અમે એક નવી પરંપરા શરૂ કરી છે. એક તો અમે બજેટ એક મહિના પહેલા જ પ્રીપોન કર્યું છે. અને બજેટ 1 એપ્રિલથી અમલમાં આવે છે, તેથી તે વચ્ચે અમને તૈયારી માટે બે મહિના મળે છે. અને અમે પ્રયાસો કરી રહ્યા છીએ કે બજેટના પ્રકાશમાં ખાનગી, સાર્વજનિક, રાજ્ય સરકાર, કેન્દ્ર સરકાર, સરકારના જુદા જુદા વિભાગો સાથે મળીને તમામ હિતધારકો બજેટના પ્રકાશમાં, આપણે કેવી રીતે શક્ય તેટલી ઝડપથી વસ્તુઓને જમીન પર ઉતારી શકીએ, કેવી રીતે એકીકૃત અને શ્રેષ્ઠ પરિણામ મેળવી શકીએ, અમે તેના પર કેવી રીતે ધ્યાન કેન્દ્રિત કરી શકીએ, અમે આ જીતવા માટે તમારી પાસેથી સૂચનો મેળવીશું, તે સંભવતઃ સરકારને તેની નિર્ણય પ્રક્રિયાને પણ સરળ બનાવવા માટે મદદ કરશે. અમલીકરણનો રોડ મેપ પણ સારો રહેશે. અને ફુલ સ્ટોપ, અલ્પવિરામને કારણે, કેટલીકવાર એક સામાન્ય વસ્તુ ફાઇલોમાં છ-છ મહિના સુધી અટકી જાય છે, તે બધી બાબતોને ટાળવા માટે અમે તમારી સાથે કામ કરવા માંગીએ છીએ. તમારા સૂચનો લેવા ઈચ્છું છું. આ ચર્ચા બજેટમાં થવી જોઈતી હતી. આ માટે તે શક્ય નથી, કારણ કે તે કામ સંસદ દ્વારા કરવામાં આવ્યું છે. પણ ગમે તે હોય, સર્વશ્રેષ્ઠ લાભ જનતા સુધી કેવી રીતે પહોંચવો જોઈએ, દેશને કેવી રીતે મળવો જોઈએ. અને આપણે બધા એક સાથે કેવી રીતે કામ કરી શકીએ, તેથી જ અમારી આ ચર્ચા છે. તમે જોયું જ હશે કે આ વખતે બજેટમાં વિજ્ઞાન અને ટેકનોલોજી સાથે જોડાયેલા નિર્ણયો લેવામાં આવ્યા છે. આ તમામ નિર્ણયો ખરેખર મહત્વપૂર્ણ છે. બજેટ ઘોષણાઓનો અમલ પણ એટલો જ ઝડપી હોવો જોઈએ, આ વેબિનાર આ દિશામાં એક સહયોગી પ્રયાસ છે. મિત્રો, અમારી સરકાર માટે વિજ્ઞાન અને ટેકનોલોજી માત્ર એક અલગ ક્ષેત્ર નથી. આજે, અર્થવ્યવસ્થાના ક્ષેત્રમાં અમારી દ્રષ્ટિ ડિજિટલ અર્થતંત્ર અને ફિનટેક જેવા પાયા સાથે સંબંધિત છે. ઈન્ફ્રાસ્ટ્રક્ચર ક્ષેત્રે અમારું વિકાસ વિઝન અદ્યતન ટેકનોલોજી પર આધારિત છે. જાહેર સેવાઓ અને લાસ્ટ માઈલ ડિલિવરી પણ હવે ડેટા દ્વારા ડિજિટલ પ્લેટફોર્મ સાથે જોડાઈ રહી છે. આપણા માટે ટેકનોલોજી દેશના સામાન્ય નાગરિકોને સશક્ત બનાવવાનું એક શક્તિશાળી માધ્યમ છે. આપણા માટે દેશને આત્મનિર્ભર બનાવવાનો મુખ્ય આધાર ટેકનોલોજી છે. અને જ્યારે હું ભારતના આત્મનિર્ભરતાની વાત કરું છું ત્યારે આજે પણ તમે સવારે અમેરિકી રાષ્ટ્રપતિ બાયડેનનું ભાષણ સાંભળ્યું જ હશે. તેણે અમેરિકાને આત્મનિર્ભર બનાવવાની વાત પણ કરી છે. અમેરિકામાં મેક ઈન અમેરિકા માટે તેમણે આજે ખૂબ જ જોર આપ્યું છે. અને તેથી આપણે જાણીએ છીએ કે વિશ્વમાં જે નવી સિસ્ટમો બનાવવામાં આવી રહી છે. તેમાં આપણા માટે પણ ખૂબ જ જરૂરી છે કે આપણે આત્મનિર્ભરતા સાથે આગળ વધીએ. અને આ બજેટમાં માત્ર એ જ બાબતો પર ભાર મૂકવામાં આવ્યો છે, તમે જોયું જ હશે. મિત્રો, આ વખતે અમારા બજેટમાં સનરાઈઝ સેક્ટર પર વિશેષ ભાર મૂકવામાં આવ્યો છે. આર્ટિફિશિયલ ઈન્ટેલિજન્સ, જિયોસ્પેશિયલ સિસ્ટમ્સ, ડ્રોનથી લઈને સેમી-કન્ડક્ટર્સ અને સ્પેસ ટેક્નોલોજી, જેનોમિક્સ, ફાર્માસ્યુટિકલ્સ અને ક્લીન ટેક્નોલોજીથી લઈને 5
પ્રધાનમંત્રીએ ફ્રાંસના રાષ્ટ્રપતિ સાથે ટેલિફોન પર વાતચીત કરી

પ્રધાનમંત્રી શ્રી નરેન્દ્ર મોદીએ આજે ફ્રાંસના રાષ્ટ્રપતિ મહામહિમ ઈમેન્યુઅલ મેક્રોં સાથે ટેલિફોન પર વાત કરી. બંને નેતાઓએ અફઘાનિસ્તાનના હાલના ઘટનાક્રમ સહિતના પ્રાદેશિક મુદ્દાઓ પર ચર્ચા કરી હતી. આ સંદર્ભમાં, તેમણે આતંકવાદ, નશીલા પદાર્થો, ગેરકાયદે હથિયારો અને માનવ તસ્કરીના સંભવિત પ્રસાર સાથે સાથે માનવાધિકારો, મહિલાઓ અને લઘુમતીઓના અધિકારોને સુનિશ્ચિત કરવાની આવશ્યકતાઓ વિશે પોતાની ચિંતાઓ વ્યક્ત કરી હતી. તેમણે ભારત-પ્રશાંત ક્ષેત્રમાં વધતા દ્વિપક્ષીય સહયોગ અને આ ક્ષેત્રમાં સ્થિરતા અને સુરક્ષાને પ્રોત્સાહન આપવામાં ભારત-ફ્રાંસ સહભાગિતાની અગત્યની ભૂમિકાની સમીક્ષા કરી. નેતાઓએ ભારત-ફ્રાંસની વ્યૂહાત્મક ભાગીદારીની ભાવનાથી ઘનિષ્ઠ અને નિયમિત પરામર્શ જારી રાખવા અંગે સહમતિ વ્યક્ત કરી, જેને બંને દેશ ઊંડાણપૂર્વક વ્યક્ત કરતા રહે છે.
પ્રધાનમંત્રીએ અમિતાભ બચ્ચનને તેમના 80મા જન્મદિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ અમિતાભ બચ્ચનને તેમના 80મા જન્મદિવસ પર શુભેચ્છા પાઠવી છે. શ્રી મોદીએ કહ્યું છે કે અમિતાભ બચ્ચન ભારતની સૌથી નોંધપાત્ર ફિલ્મી હસ્તીઓમાંથી એક છે જેમણે પેઢીઓથી પ્રેક્ષકોને મંત્રમુગ્ધ કર્યા છે અને તેનું મનોરંજન કર્યું છે. એક ટ્વીટમાં, પ્રધાનમંત્રીએ કહ્યું; "અમિતાભ બચ્ચનજીને 80મા જન્મદિવસની ખૂબ ખૂબ શુભેચ્છાઓ. તેઓ ભારતની સૌથી નોંધપાત્ર ફિલ્મ હસ્તીઓમાંના એક છે જેમણે પેઢીઓથી દર્શકોને આકર્ષિત કર્યા છે અને મનોરંજન કર્યું છે. તેઓ લાંબુ અને સ્વસ્થ જીવન જીવે તેવી પ્રાર્થના."
મહિલાઓ માટેના 30મા રાષ્ટ્રીય પંચના સ્થાપના દિવસે આયોજિત કાર્યક્રમમાં પ્રધાનમંત્રીના સંબોધનનો મૂળપાઠ

નમસ્કાર કાર્યક્રમમાં ઉપસ્થિત અલગ અલગ રાજ્યોના રાજ્યપાલ, મુખ્યમંત્રી, મંત્રી પરિષદમાં મારા સાથી બહેન સ્મૃતિ ઇરાનીજી, ડૉક્ટર મહેન્દ્રભાઈ, દર્શના જરદોષજી, રાષ્ટ્રીય મહિલા આયોગના અધ્યક્ષા શ્રીમતિ રેખા શર્માજી, તમામ રાજ્ય મહિલા આયોગના અધ્યક્ષ તથા સદસ્યગણ, સ્વયંસેવી સંસ્થાઓના સદસ્યગણ, અન્ય મહાનુભાવો, ભાઈઓ અને બહેનો. આપ સૌને રાષ્ટ્રીય મહિલા પંચની સ્થાપનાના 30 વર્ષ પૂરા થવા બદલ ખૂબ ખૂબ અભિનંદન. 30 વર્ષનો પડાવ કોઈ વ્યક્તિના જીવનનો હોય કે પછી કોઈ સંસ્થાનો હોય, અત્યંત મહત્વનો હોય છે. આ સમય નવી જવાબદારીઓનો હોય છે, નવી ઊર્જા સાથે આગળ ધપવાનો હોય છે. મને વિશ્વાસ છે કે પોતાની સ્થાપનાના 30 વર્ષને રાષ્ટ્રીય મહિલા આયોગ દ્વારા પણ આ જ રૂપથી જોવામાં આવી રહ્યો હશે. આથી પણ વધુ પ્રભાવશાળી, આથી પણ વધુ જવાબદાર અને નવી ઊર્જાથી તરબોળ. આજે બદલાઈ રહેલા ભારતમાં મહિલાઓની ભૂમિકાનો સતત વિસ્તાર થઈ રહ્યો છે. તેથી જ રાષ્ટ્રીય મહિલા આયોગની ભૂમિકાનો વ્યાપ પણ આજે સમયની માંગ છે. આવામાં આજે દેશના તમામ મહિલા આયોગોએ પોતાનો વ્યાપ વધારવાનો રહેશે અને પોતાના રાજ્યની મહિલાઓની નવી દિશા આપવાની રહેશે. સાથીઓ, આજે આઝાદીના અમૃત મહોત્સવમાં એક નવા ભારતનો સંકલ્પ આપણી સામે છે. આજે દેશ ‘સૌનો સાથ, સૌનો વિકાસ, સૌનો વિશ્વાસ અને સૌનો પ્રયાસ ‘ના મંત્ર પર કામ કરી રહ્યો છે. દેશ સૌના વિકાસ આ લક્ષ્યાંક સુધી ત્યારે જ પહોંચશે જ્યારે તમામ માટે તમામ સંભાવનાઓ સમાન રૂપથી ખુલ્લી હોય. આપણે સૌ જાણીએ છીએ કે અગાઉ જેવી રીતે બિઝનેસની વાત થતી હતી તો તેનો એ જ અર્થ કાઢવામાં આવતો હતો કે મોટા કોર્પોરેટની વાત થઈ રહી છે, પુરૂષોના કામની વાત થઈ રહી છે. પરંતુ હકીકત એ રહી છે કે સદીઓથી ભારતની તાકાત આપણા નાના સ્થાનિક ઉદ્યોગો રહ્યા છે. જેને આજે આપણે
પ્રધાનમંત્રીએ લોકોને છઠની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ છઠ પૂજાના અવસર પર લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "સૂર્ય ઉપાસનાના મહાન તહેવાર, છઠની આપ સૌને ખૂબ ખૂબ શુભકામનાઓ. છઠ મૈયા સૌને સારા સ્વાસ્થ્ય અને ખુશીઓ આપે."
મંત્રીમંડળે ફંડ ઓફ ફંડ ફોર સ્ટાર્ટ-અપ્સ (એફએફએસ)ની સ્થાપનાની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ફંડ ઓફ ફંડ ફોર સ્ટાર્ટ-અપ્સ (એફએફએસ)ના સંબંધ સાથે નીચેની દરખાસ્તોને મંજૂરી આપી છે, જેની સ્થાપના ગયા વર્ષે રૂ. 10000 કરોડના ભંડોળ સાથે થઈ હતી. 1. તારીખ 17/02/2016ના ગેઝેટ નોટિફિકેશન જી.એસ.આર 180 (ઇ) મુજબ એફએફએસ દ્વારા સમર્થિત અલ્ટરનેટિવ ઇન્વેસ્ટમેન્ટ ફંડ્સ (એઆઇએફ) સ્ટાર્ટ-અપ્સ માટે લાયકાત ધરાવતા એફએફએસ પાસેથી પ્રાપ્ત પ્રદાન કરતા ઓછામાં ઓછું બે ગણું રોકાણ કરશે. ઉપરાંત, જો સ્ટાર્ટ-અપ માટે પ્રતિબદ્ધ રકમ સ્ટાર્ટ-અપ બંધ થાય એ અગાઉ ફાળવવામાં નહીં આવે, તો પછી બાકીનું ભંડોળ જાળવી શકશે. 2. એવો નિર્ણય લેવાયો હતો કે ખંતપૂર્વકની કામગીરી હાથ ધરવા, કાયદેસર અને ટેકનિકલ મૂલ્યાંકન કરવા, વેન્ચર કેપિટલ ઇન્વેસ્ટમેન્ટ સમિતિની બેઠક યોજવા વગેરે એઆઇએફને કરવામાં આવેલ પ્રતિબદ્ધતાના 0.50 ટકા સુધી અને બાકીની રકમ એફએફએસને પૂર્ણ કરવામાં આવશે. આ રકમ વર્ષના દર અર્ધવાર્ષિક ગાળાની શરૂઆતમાં એટલે કે 1 એપ્રિલ અને 1 ઓક્ટોબરના રોજ કપાઈ જશે. પૃષ્ઠભૂમિ કેન્દ્રીય મંત્રીમંડળે 22/06/2016ના રોજ બેઠકમાં ફંડ ઓફ ફંડ ફોર સ્ટાર્ટ-અપ્સ (એફએફએસ)ની સ્થાપના રૂ. 10000 કરોડના ભંડોળ સાથે કરવાની દરખાસ્તને મંજૂર કરવામાં આવી હતી, જેમાં પ્રદાન ફંડ્સના અમલીકરણ અને ઉપલબ્ધતાની પ્રગતિને આધારે 14મા અને 15મા નાણાં પંચના સમયગાળામાં તબક્કાવાર રીતે કરવામાં આવે છે. એફએફએસ વિવિધ સ્ટાર્ટ-અપ્સના પ્રાથમિક તબક્કામાં, વિકાસના તબક્કામાં અને વૃદ્ધિના તબક્કામાં ઇક્વિટી અને ઇક્વિટી અલ્ટરનેટિવ ઇન્વેસ્ટમેન્ટ ફંડ્સ (એઆઇએફ)ના ભંડોળમાં પ્રદાન કરશે એવો નિર્ણય લેવાયો હતો. એફએફએસનું વ્યવસ્થાપન અને સંચાલન સ્મોલ ઇન્ડસ્ટ્રીઝ ડેવલપમેન્ટ બેંક ઓફ ઇન્ડિયા (સિડબી) દ્વારા થઈ રહ્યું છે. એફએફએસ સેબી રજિસ્ટર્ડ અલ્ટરનેટિવ ઇન્વેસ્ટમેન્ટ ફંડ્સ (એઆઇએફ)માં પ્રદાન કરે છે, જે એઆઇએફના ભંડોળનો મહત્તમ 35 ટકા સુધી હોઈ શકે છે. મંત્રીમંડળે 22.06.2016ના રોજ નિર્ણય લીધો હતો કે એફએફએસ ઇક્વિટી લે છે એ એઆઇએફ દ્વારા ઊભા કરવામાં આવેલા કાઉન્ટરપાર્ટ ફંડ્સ સાથે ફંડ ઓફ ફંડનું ભંડોળ સંપૂર્ણપણે સ્ટાર્ટ-અપ્સમાં રોકવામાં આવશે. દ્વારાવિવિધ હિતધારકો સાથે તેના આદાનપ્રદાન દરમિયાન તે અંગે ધ્યાન દોરવામાં આવ્યું છે કે એઆઇએફમાં રોકાણકારો પસંદ કરશે કે એઆઇએફનો પોર્ટફોલિયો રોકાણના યોગ્ય જોખમનું વ્યવસ્થાપન કરવા પર્યાપ્ત રીતે ડાઇવર્સિફાઇડ કરવામાં આવ્યો છે અને જો એઆઇએફનું સંપૂર્ણ ફંડ સ્ટાર્ટ-અપ્સમાં રોકવામાં આવશે, તો તે એઆઇએફ જેવા રોકાણકારોને અસ્વીકાર્ય જોખમનો સામનો કરશે. હિતધારકોએ ઉઠાવેલો અન્ય મુદ્દો એ હતો કે એઆઇએફ દ્વારા સ્ટાર્ટ-અપ્સના ફંડિંગની પ્રક્રિયા લાંબી છે, જે સ્ટાર્ટ-અપ દ્વારા આયોજનથી શરૂ થઈને એઆઇએફની પ્રતિબદ્ધતા અને પછી તબક્કાવાર ભંડોળ પૂરું પાડવા સુધીની છે. એટલે એ શક્ય છે કે સ્ટાર્ટ-અપને અંતિમ હપ્તો મળે એ અગાઉ સ્ટાર્ટ-અપનું ટર્નઓવર રૂ. 25 કરોડથી વધી જશે, પણ તેને વૃદ્ધિ માટે વધારે ભંડોળની જરૂર છે. ઉપરાંત સ્ટાર્ટ-અપ્સને તેમના કામગીરીના તબક્કા એટલે પ્રાથમિક, વિકાસ અને વૃદ્ધિના તબક્કા મારફતે ભંડોળ પ્રાપ્ત કરવાની જરૂર છે. સિડબીએ વિભાગનું એ મુદ્દે પણ ધ્યાન દોર્યું હતું કે, એઆઇએફને મંજૂર કર્યા પછી પ્રવૃત્તિઓ માટે વળતર મેળવવા સિડબી માટે વર્તમાન જોગવાઈઓ પૂરી પાડવામાં નહીં આવે. આ નિર્ણયો ઉપરોક્ત બાબતોની પૃષ્ઠભૂમિમાં લેવાયા છે.
મંત્રીમડળે પ્રવાસન ક્ષેત્રમાં સહયોગને મજબૂત કરવા માટે ભારત અને કોરિયા વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પ્રવાસન ક્ષેત્રમાં સહયોગને મજબૂત કરવા માટે ભારત અને કોરિયા વચ્ચેના સમજૂતી કરારો (એમઓયુ) પર હસ્તાક્ષર કરવા માટે મંજૂરી આપી દીધી છે. સમજૂતી કરારોની મુખ્ય લાક્ષણિકતાઓ નીચે મુજબ છે: પ્રવાસન ક્ષેત્રમાં દ્વિપક્ષીય સહયોગ વધારવો પ્રવાસનને લગતી માહિતી અને આંકડાઓનું આદાન-પ્રદાન વધારવું હોટેલ અને ટુર ઓપરેટર સહિતના પ્રવાસન હિતધારકો વચ્ચે સહયોગ વધારવો માનવ સંસાધન વિકાસમાં સહયોગ માટે આદાન-પ્રદાન કાર્યક્રમની સ્થાપના કરવી પ્રવાસન અને આતિથ્યના ક્ષેત્રમાં રોકાણને પ્રોત્સાહન આપવું દ્વિપક્ષીય પ્રવાસનને પ્રોત્સાહન આપવા માટે ટુર ઓપરેટર/મીડિયા/ઓપિનિયન મેકરની મુલાકાતોનું આદાન-પ્રદાન કરવું પ્રમોશન, માર્કેટિંગ ડેસ્ટીનેશન ડેવલપમેન્ટ અને મેનેજમેન્ટના વિસ્તારમાં અનુભવનું આદાન-પ્રદાન કરવું એકબીજાના દેશોમાં પ્રવાસન મેળાઓ/પ્રદર્શનોમાં ભાગીદારીને પ્રોત્સાહન આપવું અને સુરક્ષિત, ગરિમાપૂર્ણ અને સંતુલિત પ્રવાસનને પ્રોત્સાહન આપવું પૂર્વભૂમિકા: ભારત અને કોરિયા મજબૂત વ્યૂહાત્મક અને લાંબા આર્થિક સંબંધો ધરાવે છે. બંને પક્ષો હવે પ્રવાસન ક્ષેત્રમાં સહયોગને મજબૂત કરવા માટે વર્તમાન સંબંધોને આગળ વધારવા અને મજબૂત બનાવવાની ઈચ્છા ધરાવે છે. કોરિયા ભારત માટે પૂર્વ એશિયામાંથી આવતા સૌથી વધુ પ્રવાસીઓ ધરાવતું બજાર છે. એમઓયુ પરના આ હસ્તાક્ષર વડે આ મુખ્ય બજારમાંથી આવતા પ્રવાસીઓની સંખ્યામાં નોંધપાત્ર વૃદ્ધિ થશે.
મંત્રીમંડળને ભારત અને આર્જેન્ટિના વચ્ચે એન્ટાર્કટિક સહકાર પર થયેલા સમજૂતીકરાર (એમઓયુ) અંગે જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને આર્જેન્ટિના વચ્ચે એન્ટાર્કટિક સહકાર પર ફેબ્રુઆરી, 2019માં થયેલા સમજૂતીકરાર (એમઓયુ) અંગે જાણકારી આપવામાં આવી હતી. આ સમજૂતીકરારથી ભૂ-વિજ્ઞાન તથા એન્ટાર્કટિકા અને દક્ષિણ મહાસાગરોનાં કુદરતી વાતાવરણનું સંરક્ષણ કરવા અને એની જાળવણી કરવા સાથે સંબંધિત ક્ષેત્રોનાં વિવિધ પ્રોજેક્ટ પર વૈજ્ઞાનિક ધોરણે સહકાર સ્થાપિત કરવામાં મદદ મળશે. વિશિષ્ટ ખાસિયતો: • ભૂ-વિજ્ઞાન અને જીવન સાથે સંબંધિત વિજ્ઞાનની વિવિધ શાખાઓ, તેમજ એન્ટાર્કટિક અને દક્ષિણ મહાસાગરોનાં કુદરતી વાતાવરણનું સંરક્ષણ કરવા અને એની જાળવણી કરવા જેવા ક્ષેત્રોમાં હાથ ધરવામાં આવેલા વિવિધ ક્ષેત્રોનાં વિવિધ પ્રોજેક્ટ પર વૈજ્ઞાનિક સહકાર સ્થાપિત કરવો; • એન્ટાર્કટિકા, તેના વાતાવરણ તથા તેના પર નિર્ભર તેમજ જોડાયેલી ઇકોસિસ્ટમનાં અભ્યાસ સાથે સંબંધિત વૈજ્ઞાનિક અને ગ્રંથિસૂચિ સંબંધિત માહિતીનું આદાન-પ્રદાન; • વૈજ્ઞાનિકોનાં આદાન-પ્રદાનો માટે નવા અવસરો; • જો જરૂર પડે તો, એક દેશનાં રાષ્ટ્રીય એન્ટાર્કટિક કાર્યક્રમમાંબીજા દેશનાં રાષ્ટ્રીય એન્ટાર્કટિક કાર્યક્રમનાં વૈજ્ઞાનિકો અને ટેકનિકલ નિષ્ણાતોની ભાગીદારી; • સંયુક્તપણે વિજ્ઞાન પરિષદો અને કાર્યશાળાઓનું આયોજન; શક્ય હોય ત્યાં મુખ્ય પોલર ફોરમ બેઠકોની સાથે-સાથે દ્વિપક્ષીય બેઠકોનું આયોજન કરવું; • વિજ્ઞાન સંબંધિત સામગ્રીઓનું સંયુક્તપણે પ્રકાશન; • વિજ્ઞાન સાથે સંબંધિત કર્મચારીઓની તાલીમ;
પ્રધાનમંત્રીએ વીડિયો બ્રીજ દ્વારા દેશના સમગ્ર સ્વસહાય જૂથના સભ્યો સાથે વાતચીત કરી

પ્રધાનમંત્રી શ્રી નરેન્દ્ર મોદીએ આજે (12-07-2018) વીડિયો બ્રીજના માધ્યમથી દેશના સમગ્ર સહસહાય જૂથના સભ્યો અને દીનદયાળ અંત્યોદય યોજનાના લાભાર્થીઓ સાથે વાતચીત કરી. આ સંવાદમાં વિવિધ સ્વસહાય જૂથોનું પ્રતિનિધિત્વ કરતી એક કરોડથી વધુ મહિલાઓએ ભાગ લીધો હતો. વિવિધ સરકારી યોજનાઓના લાભાર્થીઓ સાથે વીડિયો કોન્ફરન્સના માધ્યમથી સંવાદ કરવાની શ્રેણીમાં પ્રધાનમંત્રીનો આ નવમો સંવાદ હતો. વિવિધ રાજ્યોના સ્વસહાય જૂથોની મહિલાઓ સાથે વાતચીત દરમિયાન ખુશી વ્યક્ત કરતા પ્રધાનમંત્રીએ જણાવ્યું કે દરેક સભ્ય સંકલ્પ, સામૂહિક પ્રયત્નો અને ઉદ્યમિતાનું એક પ્રેરણાદાયી ઉદાહરણ છે. તેમણે કહ્યું કે મહિલાઓ ઉદ્યમી છે, મુશ્કેલ પરિસ્થિતિઓમાં આત્મનિર્ભરતા એ તેમની આંતરિક શક્તિ છે અને તેમને માત્ર પ્રદર્શન કરવાની તક મળવી જરૂરી છે. તેમણે કહ્યું કે મહિલાઓના યોગદાન વિના કોઈપણ ક્ષેત્રો ખાસ કરીને કૃષિ અને ડેરીની કલ્પના કરવી અશક્ય છે. આ જ આખા દેશમાં મહિલા સશક્તિકરણની સાચી ભાવના પ્રદર્શિત કરે છે. વાતચીત દરમિયાન પ્રધાનમંત્રી શ્રી નરેન્દ્ર મોદીએ જણાવ્યું કે દીનદયાળ અંત્યોદય યોજના – રાષ્ટ્રીય ગ્રામીણ આજીવિકા મિશન દરેક રાજ્યમાં શરૂ કરવામાં આવ્યું છે. તેમણે કહ્યું કે આ યોજનાનો ઉદ્દેશ 2.5 લાખ ગ્રામ પંચાયોતમાં કરોડો ગરીબ પરિવારો સુધી પહોંચવાનો અને તેમને ટકાઉ આજીવિકાનો અવસર પૂરો પાડવાનો છે. તેમણે યોજનાના સફળ અમલીકરણ માટે દરેક રાજ્યો અને અધિકારીઓને શુભેચ્છા પાઠવી હતી. સ્વસહાય જૂથ (એસએચજી) અંગે વાત કરતા પ્રધાનમંત્રીએ કહ્યું કે સ્વસહાય જૂથ ગરીબો અને ખાસ કરીને સમાજના ગ્રામીણ સ્તરની મહિલાઓના આર્થિક અને સામાજિક વિકાસમાં મહત્વનો ભાગ ભજવે છે. તેમણે કહ્યું કે 2011-2014ની સરખામણીએ ગત ચાર વર્ષોમાં એસએચજીની સંખ્યા ચાર ગણી થઈ ગઈ છે, જેનાથી રોજગારીનું સર્જન થઈ રહ્યું છે અને ગ્રામીણ વિસ્તારોમાં ઉદ્યોગોનું નિર્માણ થયું છે. 2011 અને 2014ની વચ્ચેના ત્રણ વર્ષમાં 52 લાખ પરિવારોને આવરી લેતા માત્ર પાંચ લાખ સ્વસહાય જૂથોની રચના કરવામાં આવી હતી. જ્યારે 2014 થી 2.25 કરોડ પરિવારોને આવરી લેવા વધારાના 20 લાખ સ્વસહાય જૂથોની રચના કરવામાં આવી હતી. સરકાર આખા દેશમાં સ્વસહાય જૂથોને પ્રોત્સાહન આપવા માટે તાલીમ, નાણાંકીય સહાયતા અને તકો પણ આપી રહી છે. મહિલા ખેડૂત સશક્તિકરણ પરિયોજનાના માધ્યમ થી 33 લાખ થી વધુ મહિલા ખેડૂતોને તાલીમ આપવામાં આવી છે. વર્તમાનમાં સમગ્ર ગ્રામીણ ભારતમાં લગભગ 5 કરોડ મહિલાઓની સક્રિય ભાગીદારી સાથે 45 લાખ સ્વસહાય જૂથો છે. પ્રધાનમંત્રીએ કહ્યું કે દીનદયાળ અંત્યોદય યોજનાના માધ્યમથી ગ્રામીણ યુવાનોના કૌશલ્ય વિકાસ પર ખાસ ધ્યાન અપાઈ રહ્યું છે. શ્રેષ્ઠ જીવન માટે યુવાઓની આકાંક્ષાઓને પૂર્ણ કરવા માટે રોજગારી સાથે-સાથે સ્વ રોજગાર માટે તાલીમ આપવામાં આવે છે. તેમણે જણાવ્યું કે લગભગ 28 લાખ યુવાનોને 600 ગ્રામીણ સ્વ રોજગાર પ્રશિક્ષણ સંસ્થાના માધ્યમથી કૌશલ્ય વિકાસમાં તાલીમ આપવામાં આવી છે અને લગભગ 19 લાખને રોજગારી પૂરી પાડવમાં આવી છે. વાતચીત દરમિયાન, પ્રધાનમંત્રીએ મૂલ્યસંવર્ધન અને શ્રૃંખલા શ્રેણી દ્રષ્ટિકોણના મહત્વની બાબતમાં વાત કરી. તેમણે સ્વસહાયતા જૂથોને સરકારી ઈ-માર્કેટ પ્લેસ (જેઈએમ)માં પોતાની ઉપજ વેચવા માટે નોંધણી કરાવવાની અપીલ કરી. પ્રધાનમંત્રી સાથે વાતચીત દરમિયાન, સભ્યોએ સ્વસહાય જૂથો સાથે સંકળાયેલા પોતાના અનુભવો અને સફળતાની ગાથાઓ વર્ણવી. પ્રધાનમંત્રીએ પ્રશંસા કરી કે કેવી રીતે આત્મવિશ્વાસ અને તાકાત સાથે ગરીબ મહિલાઓ દરેક મુશ્કેલીઓ સામે લડી. મહિલા લાભાર્થીઓએ, એ પણ જણાવ્યું કે સ્વસહાય જૂથે કેવી રીતે તેમના જીવનમાં સકારાત્મક પરિવર્તન લાવ્યું છે. પ્રધાનમંત્રીએ લાભાર્થીઓને નરેન્દ્ર મોદી એપના માધ્યમથી, ફોટા સાથે પોતાની સાફલ્ય ગાથા અને વિચારો મોકલવા માટે પણ જણાવ્યું.
મ્યાન્મારનાં વરિષ્ઠ કમાન્ડર-ઇન-ચીફ જનરલ મિન આંગ હલિંગ પ્રધાનમંત્રી મોદીને મળ્યા

મ્યાન્માર સંરક્ષણ સેવાઓનાં વરિષ્ઠ કમાન્ડર-ઇન-ચીફ જનરલ મિન આંગ હલિંગ આજે પ્રધાનમંત્રી શ્રી નરેન્દ્ર મોદીને મળ્યા હતા. સીનિયર જનરલે પ્રધાનમંત્રીને લોકસભાની ચૂંટણીમાં વિજય બદલ અભિનંદન પાઠવ્યા હતા. તેમણે છેલ્લાં થોડાં વર્ષોમાં ભારતનાં ઝડપી વિકાસની નોંધ લીધી હતી અને બંને પડોશી દેશો વચ્ચે વિશિષ્ટ સંબંધોને તમામ ક્ષેત્રોમાં ગાઢ બનાવવાની વાત કરી હતી, જેમાં સંરક્ષણ અને સુરક્ષા ક્ષેત્રમાં સહકાર સામેલ છે. પ્રધાનમંત્રીએ મ્યાન્મારમાં તેમની મુલાકાત દરમિયાન તેમનાં ઉષ્માસભર આતિથ્ય સત્કારને યાદ કર્યો હતો. તેમણે ઘૂસણખોરી અટકાવવા, ક્ષમતા નિર્માણ, મિલિટરી-ટૂ-મિલિટરી સંબંધો અને દરિયાઈ સાથસહકારનાં ક્ષેત્રો તેમજ આર્થિક ક્ષેત્ર અને વિકાસમાં ભાગીદારીને ગાઢ બનાવવા ઉત્કૃષ્ટ સ્થિતિ વિશે નોંધ લીધી હતી. પ્રધાનમંત્રીએ મ્યાન્યાર સંઘ સાથે વિશિષ્ટ દ્વિપક્ષીય ભાગીદારીને વધારે ગાઢ બનાવવા કામ કરવાની કટિબદ્ધતા પર ભાર મૂક્યો હતો.
18મા ભારત-આસિયાન શિખર સંમેલનમાં પ્રધાનમંત્રી શ્રી નરેન્દ્ર મોદીનું નિવેદન

મહામહિમ, મહાનુભાવો, નમસ્તે! આ વર્ષે પણ આપણે આપણા પરંપરાગત કૌટુંબિક ફોટા નથી લઈ શક્યા, પરંતુ વર્ચ્યુઅલ સ્વરૂપે આપણે આસિયાન-ભારત શિખર સંમેલનની પરંપરા જાળવી રાખી છે. હું બ્રુનેઈના મહામહિમ સુલતાનને 2021માં આસિયાનના સફળ પ્રમુખપદ માટે અભિનંદન આપું છું. મહામહિમ, મહાનુભાવો, કોવિડ-19 રોગચાળાને કારણે આપણે બધાએ ઘણા પડકારોનો સામનો કરવો પડ્યો. પરંતુ આ પડકારજનક સમય ભારત-આસિયાન મિત્રતાની કસોટીનો પણ હતો. કોવિડના સમયમાં આપણો પરસ્પર સહયોગ, પરસ્પર સહાનુભૂતિ, ભવિષ્યમાં આપણા સંબંધોને વધુ મજબૂત બનાવતી રહેશે, આપણા લોકોમાં સદ્ભાવનાનો આધાર બનશે. ઈતિહાસ સાક્ષી છે કે ભારત અને આસિયાન વચ્ચે હજારો વર્ષોથી જીવંત સંબંધ રહ્યો છે. તેમના સહિયારા મૂલ્યો, પરંપરાઓ, ભાષાઓ, ગ્રંથો, સ્થાપત્ય, સંસ્કૃતિ, ખાણી-પીણી દરેક જગ્યાએ જોવા મળે છે. અને તેથી, આસિયાનની એકતા અને કેન્દ્રિયતા હંમેશા ભારત માટે મહત્વની પ્રાથમિકતા રહી છે. આસિયાનની આ વિશેષ ભૂમિકા, ભારતની એક્ટ ઈસ્ટ પોલિસી કે જે આપણી સુરક્ષા અને આ ક્ષેત્રમાં તમામ માટે વૃદ્ધિ એટલે કે "સાગર" નીતિમાં સમાયેલ છે. ભારતની ઈન્ડો પેસિફિક મહાસાગર પહેલ અને ઈન્ડો-પેસિફિક માટે આસિયાનનું આઉટલુક એ ઈન્ડો-પેસિફિક ક્ષેત્રમાં પરસ્પર સહયોગ માટે આપણી સહિયારી દ્રષ્ટિ અને માળખું છે. મહામહિમ, મહાનુભાવો, વર્ષ 2022માં આપણી ભાગીદારીના 30 વર્ષ પૂર્ણ થશે. ભારત પણ તેની આઝાદીના પંચોતેર વર્ષ પૂર્ણ કરશે. મને ખૂબ જ આનંદ છે કે આપણે આ મહત્વપૂર્ણ સીમાચિહ્નરૂપ 'આસિયાન-ભારત મિત્રતા વર્ષ’ તરીકે ઉજવીશું. ભારત આવનારા અધ્યક્ષ કંબોડિયા અને અમારા કન્ટ્રી કોઓર્ડિનેટર સિંગાપોર સાથે સંબંધોને વધુ ગાઢ બનાવવા માટે પ્રતિબદ્ધ છે. હવે હું તમારા વિચારો સાંભળવા આતુર છું. તમારો ખુબ ખુબ આભાર!
પ્રધાનમંત્રીએ માધવપુર મેળાને ભારતની સાંસ્કૃતિક વિવિધતા અને જીવંતતાનો અનોખો ઉત્સવ ગણાવ્યો

પ્રધાનમંત્રી શ્રી નરેન્દ્ર મોદીએ મન કી બાતમાંથી એક ક્લિપ શેર કરી છે જ્યાં તેમણે વિસ્તૃત રીતે માધવપુર મેળાને ભારતની સાંસ્કૃતિક વિવિધતા અને જીવંતતાની અનન્ય ઉજવણી તરીકે જણાવ્યો છે. પ્રધાનમંત્રીએ ટ્વીટ કર્યું: "માધવપુર મેળો શરૂ થતાંની સાથે, મેં ગયા મહિને #
યુરોપિયન સંસદનાંસભ્યો પ્રધાનમંત્રી શ્રી નરેન્દ્રમોદીને મળ્યાં

યુરોપિયન સંસદનાં સભ્યો આજે પ્રધાનમંત્રી શ્રી નરેન્દ્રમોદીને 7, લોક કલ્યાણ માર્ગ, નવી દિલ્હી સ્થિત એમનાં નિવાસસ્થાન ખાતેમળ્યાં હતાં. પ્રધાનમંત્રીએ પ્રશંસા કરીને કહ્યું હતું કે, યુરોપિયન સંસદનાં સભ્યો જે રીતે પોતાનાં કાર્યકાળની શરૂઆતમાં જ ભારતની મુલાકાતે આવ્યાં છે એનાં પરથી ખ્યાલઆવે છે કે, તેઓ ભારતની સાથે પોતાનાં સંબંધોને કેટલું મહત્વ આપે છે. પ્રધાનમંત્રીએ જણાવ્યું હતું કે, યુરોપિયન સંઘની સાથે ભારતનાં સંબંધો સંયુક્ત હિતોની સાથે સાથેલોકતાંત્રિકમૂલ્યો પ્રત્યે સમાન પ્રતિબદ્ધતા પર આધારિત છે. તેમણે કહ્યું હતું કે, તટસ્થ અને સંતુલિત ‘બીટીઆઈએ’નું ઝડપથી સમાપન સરકાર માટે એક પ્રાથમિકતા છે. પ્રાદેશિક અને વૈશ્વિક મુદ્દાઓ પર યુરોપિયન સંઘની સાથે જોડાણને મજબૂત કરવાની આવશ્યકતાનો ઉલ્લેખ કરીને પ્રધાનમંત્રીએ આતંકવાદ સામેની લડાઈ માટે ઘનિષ્ઠ આંતરરાષ્ટ્રીય સહયોગના વિશેષ મહત્ત્વ પર પ્રકાશ ફેંક્યો હતો. પ્રધાનમંત્રીએ આંતરરાષ્ટ્રીય સૌર ગઠબંધનનાં વિકાસનો ઉલ્લેખ એક વૈશ્વિક ભાગીદારી તરીકે કર્યો હતો. પ્રધાનમંત્રીએ આ શિષ્ટમંડળની ભારતની યાત્રાનું સ્વાગત કરીને આશા પ્રકટ કરી હતી કે, જમ્મુ અને કાશ્મીર સહિત દેશનાં વિવિધ ભાગોનો એમનો પ્રવાસ સાર્થક સાબિત થશે. પ્રધાનમંત્રીએ કહ્યું હતું કે, જમ્મુ અને કાશ્મીરનાં પ્રવાસથી શિષ્ટમંડળને જમ્મુ, કાશ્મીર અને લદ્દાખનાં ક્ષેત્રની સાંસ્કૃતિક અને ધાર્મિક વિવિધતાને વધારે સારી રીતે સમજવામાં મદદ મળશે અને એની સાથે સાથે તેઓ આ વિસ્તારનાં વિકાસ અને શાસન (ગવર્નન્સ) સાથે સંબંધિત પ્રાથમિકતાઓની યોગ્ય સ્થિતિથી પરિચિત થશે. પ્રધાનમંત્રી શ્રી નરેન્દ્રમોદીએ વિશ્વ બેંકનાં ‘વેપારવાણિજ્ય સરળ કરવાનાં’ સૂચકાંકમાં ભારતે વર્ષ 2014નાં 142માં રેન્કથીહરણફાળ ભરીને હવે 63મો રેન્ક મેળવ્યો છે એનાં પર પણ પ્રકાશ ફેંક્યો હતો. તેમણે કહ્યું હતું કે, ભારતનાં વિશાળ આકાર, યુવાનોની મોટી સંખ્યા અને વિવિધતાની જેમ જ રેન્કમાંઊછાળો દેશ માટે મોટી ઉપલબ્ધિ છે. તેમણે જણાવ્યું હતું કે, ભારતમાંસુવ્યવસ્થિત પ્રશાસન(ગવર્નન્સ)આજે લોકોનેપોતાનીઆકાંક્ષાઓપૂર્ણ કરવામાટે સક્ષમ બનાવે છે. પ્રધાનમંત્રી શ્રી નરેન્દ્રમોદીએ તમામ ભારતીયો માટે ‘સરળ જીવન’ સુનિશ્ચિત કરવા પર સરકારનાંફોકસને પણ રેખાંકિત કર્યું હતું. તેમણે સ્વચ્છ ભારત અને આયુષ્માન ભારત સહિત સરકારનાં વિવિધ મહત્વપૂર્ણકાર્યક્રમોને પ્રાપ્ત ઉલ્લેખજનક સફળતા વિશે પણ ચર્ચા કરી હતી. પ્રધાનમંત્રીએ વૈશ્વિક લક્ષ્યથી પાંચ વર્ષ અગાઉ જ વર્ષ 2025 સુધીમાં ટીબીને નાબૂદ કરવા ભારતની કટિબદ્ધતાનું પુનરાવર્તન કર્યું હતું. પ્રધાનમંત્રીએ પર્યાવરણનાં જતન માટે ઉઠાવેલા વિવિધ નક્કર પગલાંનો પણ ઉલ્લેખ કર્યો હતો, જેમાં પુનઃપ્રાપ્યઊર્જાનાંલક્ષ્યાંકોમાં વૃદ્ધિ અને સિંગલ યુઝ પ્લાસ્ટિક સામે શરૂ કરેલું વ્યાપક અભિયાન પણ સામેલ છે.
પ્રધાનમંત્રીએ સ્વતંત્રતા દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સ્વતંત્રતા દિવસે દેશના નાગરિકોને શુભેચ્છા પાઠવી હતી. પ્રધાનમંત્રીએ કહ્યું હતું કે, “સ્વતંત્રતા દિવસની શુભેચ્છા. જય હિંદ.
માધુરી બોઝ અને ચંદ્ર બોઝે પ્રધાનમંત્રીની મુલાકાત લીધી

નેતાજી સુભાષ ચંદ્ર બોઝના પૌત્ર-ભત્રીજી સુશ્રી માધુરી બોઝ અને પૌત્ર-ભત્રીજા શ્રી ચંદ્ર બોઝે આજે નવી દિલ્હીમાં પ્રધાનમંત્રી શ્રી નરેન્દ્ર મોદીની મુલાકાત લીધી હતી. સુશ્રી માધુરી બોઝે પ્રધાનમંત્રીને પોતાના લખેલા પુસ્તક ‘ધ બોઝ બ્રધર્સ એન્ડ ઇન્ડિયન ઇન્ડિપેન્ડન્સ- એન ઇનસાઈડર્સ અકાઉન્ટ’ની એક નકલ સુપ્રત કરી હતી. પુસ્તકના પ્રકાશક સેઝ પબ્લિકેશન્સના શ્રી વિવેક મેહરા પણ આ પ્રસંગે ઉપસ્થિત હતા.
યોગ એ જ્ઞાન, કર્મ અને ભક્તિનું સંપૂર્ણ મિશ્રણ છે: પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે યોગ જ્ઞાન, કર્મ એ ભક્તિનું પૂર્ણ સંયોજન છે. તેમણે એમ પણ કહ્યું હતું કે ઝડપથી ગતિ પામતા વિશ્વમાં એ અતિ આવશ્યક શાંતિ અર્પે છે. પ્રધાનમંત્રીએ ટ્વીટ કર્યું; "યોગ જ્ઞાન, કર્મ એ ભક્તિનું પૂર્ણ સંયોજન છે. ઝડપથી ગતિ પામતા વિશ્વમાં એ અતિ આવશ્યક શાંતિ અર્પે છે." "ജ്ഞാനം, കർമ്മം , ഭക്തി എന്നിവയുടെ ഉത്തമമായ മിശ്രിതമാണ് യോഗ. തിരക്ക് പിടിച്ച ഒരു ലോകത്തിന് ഏറെ ആവശ്യമുള്ള ശാന്തത അത് വാഗ്ദാനം ചെയ്യുന്നു." "ಯೋಗವು ಜ್ಞಾನ, ಕರ್ಮ ಮತ್ತು ಭಕ್ತಿಯ ಪರಿಪೂರ್ಣ ಸಮ್ಮಿಶ್ರಣ. ವೇಗವಾಗಿ ಸಾಗುತ್ತಿರುವ ವಿಶ್ವದಲ್ಲಿ, ಯೋಗ ಹೆಚ್ಚು ಅವಶ್ಯಕವಿರುವ ಶಾಂತತೆಯನ್ನು ನೀಡುತ್ತದೆ." "యోగ అనేది జ్ఞాన ,కర్మ ,భక్తి ల పరిపూర్ణ కలయిక. ఈ వేగవంతమైన ప్రపంచంలో అత్యంత ఆవశ్యకమయిన ప్రశాంతతను అది కల్పిస్తుంది." "ஞானம், செயல் மற்றும் பக்தியின் அற்புதமான கலவையாக யோகா பரிமளிக்கிறது. அதிவேகமாக இயங்கும் உலகில், ஆழ்ந்த மனஅமைதியை தருவதாய் யோகா விளங்குகிறது." "ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ଉତ୍କୃଷ୍ଟ ସମାହାର । ବ୍ୟସ୍ତବହୁଳ ଦୁନିଆରେ, ଏହା ଅତି ଆବଶ୍ୟକ ଶାନ୍ତି ପ୍ରଦାନ କରିଥାଏ ।" "যোগা হল জ্ঞান, কর্ম আর ভক্তির সঠিক সমাহার।দ্রুতগতির এই বিশ্বে যোগাই দিতে পারে পরম প্রশান্তি।" "যোগ জ্ঞান, কৰ্ম আৰু ভক্তিৰ এক নিখুঁত মিশ্ৰণ। দ্ৰুত গতিৰ পৃথিৱীত ই অতি প্ৰয়োজনীয় শান্তি প্ৰদান কৰে।" "યોગ જ્ઞાન, કર્મ એ ભક્તિનું પૂર્ણ સંયોજન છે. ઝડપથી ગતિ પામતા વિશ્વમાં એ અતિ આવશ્યક શાંતિ અર્પે છે." "योगाभ्यास हा ज्ञान, कर्म आणि भक्तीचा सर्वोत्तम मिलाफ आहे. आजच्या वेगवान जगात गरजेची असलेली मनःशांती योगाभ्यासामुळे निश्चितच मिळू शकते." "ਯੋਗ ਗਿਆਨ, ਕਰਮ ਅਤੇ ਭਗਤੀ ਦਾ ਸੰਪੂਰਨ ਸੁਮੇਲ ਹੈ। ਇੱਕ ਤੇਜ਼ ਰਫ਼ਤਾਰ ਵਾਲੇ ਸੰਸਾਰ ਵਿੱਚ, ਇਹ ਬਹੁਤ ਲੋੜੀਂਦੀ ਸ਼ਾਂਤੀ ਪ੍ਰਦਾਨ ਕਰਦਾ ਹੈ।" "योग ज्ञान, कर्म और भक्ति का उत्कृष्ट मिश्रण है। आज की तेज रफ्तार दुनिया में मन की शांति बहुत आवश्यक है, जो हमें योग से मिलती है।  14, 2022
પ્રધાનમંત્રી સ્ટેચ્યુ ઑફ યુનિટી રાષ્ટ્રને સમર્પિત કરશે

પ્રધાનમંત્રી શ્રી નરેન્દ્ર મોદી તા. 31 ઓગસ્ટ 2018ના રોજ ગુજરાતમાં કેવડિયા કોલોની ખાતે વિશ્વની સૌથી ઊંચી પ્રતિમા “સ્ટેચ્યુ ઑફ યુનિટી” રાષ્ટ્રને સમર્પિત કરશે. સરદાર વલ્લભભાઈ પટેલની જન્મજયંતિ પ્રસંગે તેમની 182 મીટર ઊંચી પ્રતિમા ગુજરાતના નર્મદા જિલ્લામાં કેવડિયા કોલોની ખાતે લોકાર્પિત થશે. આ સમારંભના પ્રારંભ પ્રસંગે પ્રધાનમંત્રી અને અન્ય મહાનુભાવો કળશમાં માટી અને નર્મદાનાં જળ સિંચીને “સ્ટેચ્યુ ઑફ યુનિટી” રાષ્ટ્રને સમર્પિત કરશે. પ્રધાનમંત્રી એક લીવર દબાવીને મૂર્તિનો વર્ચ્યુઅલ અભિષેક કરશે. પ્રધાનમંત્રી ત્યાં ઉપસ્થિત જન સમુદાયને સંબોધન પણ કરશે. ત્યારબાદ પ્રધાનમંત્રી વૉલ ઑફ યુનિટી ખાતે આવશે અને તેનું ઉદઘાટન કરશે. સ્ટેચ્યુ ઑફ યુનિટીના ચરણોમાં પ્રધાનમંત્રી વિશેષ પ્રાર્થના પ્રસ્તુત કરશે. તેઓ સંગ્રહાલય અને પ્રદર્શન તથા વ્યૂઅર્સ ગેલેરીની મુલાકાત લેશે. આ ગેલેરી 153 મીટર ઊંચે આવેલી છે અને તેમાં 200 મુલાકાતીઓ સુધીની સંખ્યાનો એક સાથે સમાવેશ કરી શકાય છે. આ સ્થળેથી સરદાર સરોવર બંધ, તેના જળાશય અને સાપુતારા તથા વિંધ્ય પર્વતમાળાનું નયનરમ્ય દ્રશ્ય નિહાળી શકાય છે. લોકાર્પણ સમારોહ પ્રસંગે ભારતીય હવાઈ દળના વિમાનો ફ્લાયપાસ્ટ કરશે અને વિવિધ ટુકડીઓ દ્વારા સાંસ્કૃતિક કાર્યક્રમો પણ યોજાશે.